text:
आधुनिक पटनाक विकास मे दरभंगाक योगदान पर बहुत कम लिखल गेल। सच पूछू त एहि पर लिखले नहि गेल। आइ जखन मिथिला राज्यक मांग तेज अछि त एहि पर चर्च करब जरूरी अछि जे पटना लेल मिथिला की केलक आ मिथिला लेल पटना की केलक। पटना मे दरभंगाक निशानी एक एक क मिटाउल जा रहल अछि, एहन मे इ पूछब उचित जे आखिर पटना दरभंगाक उपकार किया बिसरि गेल। दरभंगाक पक्ष सामंतवादी व्यवस्थाक पक्ष नहि छी। लोकतंत्रक विकल्प कोनो आन व्यवस्था नहि भ सकैत अछि। पिंकी झा क इ आलेख मुख्य रूप स आजुक विकासक ढिंढोरा क संग भाई-भतिजावाद आ जातिक नाम पर लोकक लागि रहल मूर्ति आ शिलापट क तुलनात्मक अध्ययनक मांग करैत अछि। – समदिया
दरभंगा करैत अछि एक प्रश्न,
की कखनो मन पडैत छी हम,
मिथिलाक आभूषण महल देख,
ठाम-ठाम पर शिला देख,
पटने नहि काशी, दिल्ली, कलकत्ता आ मिस्र धरि,
भेटत किछु शिल्प एक प्रश्न पूछैत,
इ केकरा लेल, इ कथिक लेल,
गुनधुन मे सदिखन रहैत छी हम,
दरभंगा करैत अछि एक प्रश्न,
की कखनो मन पडैत छी हम।
कवि सुधीर क इ पाति पर संभवत: संपूर्ण समाज अपन चुप्पी मे जबाव द दैत – नहि, नहि, नहि। दरभंगा शिक्षा, स्वास्थ आ सामाजिक सबटा स्तर पर बिहार क संपूर्ण विकास क लेल ओहि समस्त प्रयासक संग देलक जे समाज क हित मे छल। विनोवा भावे क भूदान आंदोलन मे एक लाख 17 हजार एकड जमीन डा कामेश्वर सिंह दान देलथि, ओ जमीन आइ कतए अछि एकर जानकारी बिहार सरकार लग सेहो नहि अछि। इ सुनि कए अपने कए आश्चर्य भेल होएत। मुदा एहि स पैघ आश्चर्य क गप इ जे राजधानी पटना क विकास लेल जे दरभंगा क योगदान अछि ओ सेहो ककरो ध्यान पर नहि अछि। पटना मे जतए शिलापट पर दानक राशि अंकित अछि, ओ देखबाक समय तक लोक लग नहि अछि। बहुत कम लोक कए बुझल अछि जे पटना चिकित्सा महाविद्यालय अर्थात पीएमसीएच क स्थापना लेल आधा स बेसी रकम दरभंगा देने अछि। सूची मे सबस उपर सबस बेसी दान देनिहार दरभंगा क नाम अंकित अछि। एहि अस्पतालक निर्माण 25 फरवरी, 1927 कए भेल जाहि लेल दरभंगा द्वारा पांच लाख टका दान देल गेल छल। स्मरण रहै जे 1927 मे पांच लाख टका क वास्तविक मूल्य आजुक हिसाब स कतेक छल। इ अंदाजा आसानी स लगाउल जा सकैत अछि। पीएमसीएचक इतिहास मे अंकित अछि जे बिना दरभंगा क सहयोग स पटना मे चिकित्सा महाविद्यालयक सपना साकार होएब मुश्किल छल। किया त टकाक अलावा दरभंगा हाउस क आधा जमीन से सेहो मेडिकल कॉलेज कए देल गेल। एतबे नहि दरभंगा महाराज अलग स कैंसर अस्पताल क भवन आ उपकरण सेहो दान केलथि जे ओहि समय भारत नहि बल्कि एशियाक एक मात्र कैंसर अस्पताल छल।
एहिना हार्डिंग पार्क पटनाक प्रथम पार्क थिक। एकर निर्माण लेल सेहो 1913 मे दरभंगा 40 हजार टका दान देने छल। पटना रेडियो स्टेशन, जाहि परिसर मे आब दूरदर्शन सेहो अछि, दरभंगा राज द्वारा देल गेल जमीन मे अवस्थित अछि। बहुत कम लोक कए इ ज्ञात अछि जे पटनाक लोक लेल जखन नल जल योजना बनल त पटना नगर निगम कए घर घर नल स जल उपलब्ध करेबा लेल सर्वाधिक राशि दरभंगा महाराज देलथि। दरभंगा महाराजक टका स बनल पानी टंकी आइ धरि ओकर गवाही दैत अछि। पटना विश्वविद्यालय मे स्नातकोत्तर क पढाई लेल देल गेल दरभंगा हाउस एकर प्रमाण अछि जे दरभंगा शिक्षा, स्वास्थ आ सामाजिक संपूर्ण विकास क लेल ओहि समस्त प्रयासक संग देलक जे समाज क हित मे छल। पटना रेलवे टिसन क आगू बग्गी पडाव छल, जाहि ठाम स आब दरभंगाक नाम मिटा देल गेल अछि। मुदा महावीर मंदिर समेत ओ पूरा इलाका एखनो दरभंगा क जमीन अछि। जे बिहार सरकारक जिम्मा मे अछि। पटना रेलवे टिसन लेल सेहो दरभंगाक योगदान उल्लेखनीय अछि। भाषा साहित्यक प्रति अपन प्रेम आ सामाजिक चेतना, परिवर्तनक प्रारब्ध हेतु पत्र-पत्रिका क प्रकाशन मे सेहो दरभंगा संग देलक जेकर प्रमाण अछि इंडियन नेशन, आर्यावर्त आ मिथिला मिहिर। मुदा आब नहि ओ नगरी, नहि ओ ठाम। आब त शेष अछि मात्र स्मृति जतए स कहियो बिहार क राजनीति पर तटस्थ पत्रिकारिता होइत छल, ओ पीठ आइ ढहि गेल अछि आ ओहि ठाम महाराजा कम्पैक्स ढार भ गेल अछि। मुदा ढांचा बदलला स इतिहास मे ओकर योगदान कए नहि मिटाउल जा सकैत अछि। पटना स दरभंगाक नाम मिटेबाक जे प्रयास भेल मुदा आधुनिक पटनाक विकास मे दरभंगा क भागीदारी कए उपेक्षित नहि कैल जा सकैत अछि।
पटना मे दरभंगाक योगदान कए तकबाक शुरुआत कतहु स भ सकैत अछि त ओ अछि दरभंगा हाउस। दू भाग मे विभक्त दरभंगा हाउस एखनो देखबा मे अनुपम अछि। राजा ब्लॉक आ रानी ब्लॉक बक बीच स्थित अछि काली मंदिर। आइ इ दूनू ब्लॉक पटना विश्वविद्यालय क अधिकार मे अछि। दरभंगा जखन इ भवन पटना विश्विविद्यालय कए देने छल ओहि समय मैथिली भाषा क पढाई लेल मैथिली विभाग कए एहि ठाम प्राथमिकता देल गेल जे ओ अपन इच्छा स जगह क चयन करए। एहि स पूर्वहू दरभंगा मैथिली भाषा साहित्यक विस्तार लेल ओहि समय मे (1933-34) एक लाख टका बैंक मे जमा करि देने छल। जेकर उपयोग मैथिली भाषाक विस्तार लेल आइ धरि सुरक्षित राखल अछि। मैथिली विकास कोष क टका क उपयोग कई वर्ष स नहि भ सकल अछि। ओना आब एहि टका स पुस्तक निकालबाक फैसला लेल गेल अछि। तहिना गंगा घाट पर पवित्र काली मंदिर आइ धरि कामेश्वरसिंह धार्मिक न्यास क देख रेख मे अछि। दरभंगा हाउस क संरक्षण करबा मे बिहार सरकार विफल रहल अछि। आंदोलनक नाम पर जतए एकर सुंदरता कए खत्म कैल गेल तहिना सुरक्षाक नाम पर एक ढांचाक संग छेडछाड कैल गेल। महल स गंगा तक जे गुप्त बाट छल से आब बंद करि देल गेल अछि। बरामदा पर सेहो अवैध रूप स निर्माण कैल गेल अछि। कुल मिला कए दरभंगा द्वारा देल गेल एकटा सुंदर महल कए पटना बजा कए नहि राखि सकल।
पीएमसीएच कए पटना लेल एकटा गौरवपूर्ण परिसर कहल जा सकैत अछि। जेकर शिला पर सबस उपर नाम दरभंगाक महाराजा रामेश्वर सिंहक अछि जे 1927 मे एहि अस्पतालक स्थापना लेल पांच लाख टका देने छलाह। जे एहि अस्पतालक निर्माण आधार भेल। एहि अस्पताल मे दरभंगा क योगदान कए घटा देल जाए त एकर कल्पना कठिन भ जाएत, मुदा इ जानकारी शिला पर अंकित भेलाक बावजूद आमजन मे नहि अछि। सवाल उठैत अछि जे अंग्रेजक नाम जाहि जाहि ठाम स हटाउल गेल ओहि ठाम भारतीय क नाम जोडल गेल, मुदा पटना मेडिकल कॉलेजक नाम स अंग्रेजक नाम त हटल मुदा ओकर नाम सबस पैघ दानदाता रामेश्वर सिंहक नाम पर नहि राखल गेल।
एहिना हार्डिंग पार्क क पटनाक प्रथम पार्क अछि। एहि पार्क क नाम तीन बेर बदलल गेल। मुदा पार्क मे कतहु एकटा बोर्ड तक नहि लागल अछि जाहि स इ ज्ञात भ सकए जे एहि पार्क लेल जमीन के देलक आ एकर निर्माण लेल टका के लगेलक। एहन मे आमजन कए कोना पता चलत जे पटना कए पार्क देनिहार दरभंगा आइ एकटा नीक पार्क लेल खुद ललायित अछि। इतिहास कए मिटेबाक प्रयास किया भेल इ त पता नहि मुदा बिहार क सौ साल क मौका पर छपल किताब क पन्ना बहुत मिटल इतिहास कए कोरि कए बाहर करबाक प्रयास केलक अछि। नहि त कियो एकरा भोजपुर त कियो एकरा रामगढ क राजाक देन बता दैत रहलाह अछि। एकर नाम सेहो हार्डिंग स शहीद भेल आ फेर कुवंर सिंह पार्क। मुदा रामेश्वर सिंह क नाम कए लेत आ कतए लिखल जाएत। आइ पार्क क हालत देख लगैत अछि जे ठीक भेल जे रामेश्वर सिंहक नाम नहि लिखल गेल, जेना दरभंगा इ पार्क पटना कए उपहार देने छल पटना अपन एहि सुंदर उपहार कए बचा कए नहि राखि सकल। हार्डिंग पार्क क निर्माण लेल 1913 मे दरभंगाक महाराज रामेश्वर सिंह जमीन आ 40 हजार टका देने छलाह। जेकर प्रमाण कईटा पुस्तक मे भेटैत अछि। मुदा पार्कक शिलापट पर एहन कोनो जानकारी नहि देबाक पाछु क राजनीति बुझबा मे नहि आबि रहल अछि। पटना रेलवे टिसन, महावीर मंदिर आ प्रसार भारती तक दरभंगा क जमीन पर बनल अछि। दरभंगा अपन एहि योगदान स संपूर्ण मिथिला क छाती चौडा करैत रहल अछि। आर्यावर्त आ इंडियन नेशन केवल बिहार नहि बल्कि मिथिलाक स्वर सेहो बुलंद करैत छल। इ स्वर एतबा प्रभावी छल जे आर्यावर्त मे बेर बेर मांग उठलाक बाद गंगा मे पुल बनेबा लेल सरकार बाध्य भेल। जाहि स मिथिला अपन दोसर छोर स सेहो पटना स जुडि सकल। मुदा आब ओ स्वर बंद भ गेल। आब ओहि ठाम महाराजा कंप्लैक्स नामक बाजार बनि गेल। एहि स जतए बिहारक आवाज मध्यम भेल ओतहि मिथिलाक आवाज बंद भ गेल। जतए स बिहारक राजनीति पर तटस्थता स नजरि राखल जाइत छल ओहि ठाम आब सबकिछु बिकाइत अछि।
एहन नहि जे दरभंगाक महाराज कए लोकतांत्रिक व्यवस्था मे विश्वास नहि छल। भारतक पहिल जन प्रतिनिधि दरभंगाक महाराज लक्ष्मीश्वर सिंह छलाह। 1892 मे भेल पहिल मतदान में उम्मीदवार दरभंगा महाराज छलाह आ वोट देबाक भारत में पहिल अवसर पटनाक लोक कए भेटल छल। 1892 स पहिने मताधिकारक प्रयोग भारत मे कतहु नहि भेल छल। बंगाल स अलग भेलाक बाद जखन बिहारक राजधानी पटना कए बनेबाक फैसला भेल त सबस पैघ सवाल छल जे विधानसभा जा धरि नहि बनैत अछि ता धरि सदन कतए बैसत। विधान परिषद क पहिल बैसार त पटना विश्वविद्यालयक सिनेट हॉल मे भेल दल, मुदा विधानसभाक पहिल बैसार कतए भेल एहि पर चर्च नहि कैल जाइत अछि। कारण अछि जे एहि लेल दरभंगाक नाम लेबाक मजबूरी होएत। दरअसल, बिहार विधानसभा लेल दरभंगा महाराज रामेश्वर सिंह पटनाक छज्जूबाग मे जमीन आ भवन दान केलथि। जाहि मे बिहार विधानसभा क पहिल बैसार भेल। आइ ओहि भवन मे पटना उच्च न्यायालयक मुख्य न्यायाधीश रहैत छथि।
दरभंगाक पक्ष सामंतवादी व्यवस्थाक पक्ष नहि छी। लोकतंत्रक विकल्प कोनो आन व्यवस्था नहि भ सकैत अछि। इ आलेख मुख्य रूप स आजुक विकासक ढिंढोरा क संग भाई-भतिजा आ जातिक नाम पर लागि रहल शिलापट क तुलनात्मक अध्ययनक मांग करैत अछि। एहन मे इ मांग उठब अनुचित नहि जे पटना मे दरभंगा क निशानी कए मिटेबाक प्रयास बंद कैल जाए आ दरभंगा क दानदाता क मूर्ति कोनो चौराहा पर लगाउल जाए। कोनो सडक क नाम ओहि दानदाता क नाम पर राखल जाए जाहि सडकक कात मे दान देल पार्क या भवन अछि। आखिर इ कोनो सामंतवादी विचारधारा क पूनर्स्थापनाक मांग नहि थिक बल्कि इ ओहि विचारधारा क सम्मान आ ओहि व्यक्ति क प्रति श्रद्धांजलि थिक जे समाज लेल अपन सर्वत्र दान क देलक।
आइ मध्यम स्वर मे सही मुदा इ प्रश्न उठब शुरू भ गेल अछि जे पटना क विकास मे योगदान देनिहार दरभंगाक प्रतिनिधि चाहे ओ राजा छलाह बा सांसद या उद्योगपति हुनकर नाम पर पटना मे एकटा स्मारक, एकटा सडक बा एकटा चौराहा तक किया नहि भ सकल अछि। सरकार कए एहि दिस ध्यान नहि अछि, मुदा कोनो मैथिल कए सेहो एहि विषय मे सोचबा लेल समय नहि छैन।


c: text/html

text:
— कीर्ति नारायण झा
मिथिलाक विश्व प्रसिद्ध कला – मिथिला आदिकालहि सँ कला आ संस्कृति केर हृदयस्थली रहल अछि। मिथिलाक पुरूष पूजा पाठ आ स्त्रीगण हुनका संग पूजा पाठ केर ओरियान में सहयोग दैत कला केर एतेक सुन्दर नमूना प्रस्तुत कयलनि जे आइ ओ कला विश्वप्रसिद्ध अछि। नित्य दिन मिथिलानी भगवानक पूजा के लेल पूजा स्थान के गाय केर गोवर सँ पवित्रता के संग नीपि कऽ पूजा हेतु उपयुक्त बनबैत छैथि। मिथिलाक कोनो पावनि अथवा शुभ कार्य में अरिपन बनयवाक ब्यवस्था अछि जे बहुत सुंदर मिथिलाक कला में अपन स्थान रखैत अछि। मिथिला पेटिंग अथवा मधुबनी पेंटिंग आइ विश्व भरि मे अपन सर्वोच्च स्थान रखने अछि। मधुबनी जकर शाब्दिक अर्थ छैक मधु केर जंगल आ ई पेंटिंग बिहारक एकटा प्रमुख चित्रकला के रूप में जानल जाइत अछि। मिथिला पेटिंग में अधिकतर कुलदेवी देवता के चित्रण देखाओल जाइत अछि। ई पेंटिंग दू प्रकारक होइत अछि – भित्ति चित्र आ अरिपन अथवा अल्पना। आरम्भ में मिथिलानी द्वारा देबाल पर अथवा पाथर पर पेंटिंग बनाओल जाइत छल मुदा समय केर संग संग एहि में परिवर्तन भेल गेल आ ई कपड़ा आ कागज पर खूब बनाओल गेल। आब ई कला स्त्रीगण केर संग संग पुरूष वर्ग में सेहो पसरि रहल अछि। मिथिला पेटिंग के सभ सँ पैघ विशेषता छैक जे एकर रंग घरेलू चीज सँ बनाओल जाइत छैक जेना पीयर रंग हरैद सँ, हरियर रंग केराक पात, लाल रंग पीपरक छाल सँ, सफेद रंग चून सँ अथवा दूध सँ बनाओल जाइत अछि। पेंटिंग में चित्र बनयवाक लेल सलाई केर काठी आ करची केर कलम के उपयोग कयल जाइत छैक। रंग खूब नीक जकाँ पकड़ैक ताहि लेल बबूलक गोंद रंग में मिलाओल जाइत छैक। १९३४ ई. सँ पहिले ई पेंटिंग गामक लोक कला के रूप में जानल जाइत छलैक मुदा १९३४ के भूकंपक बाद ई कला अंतरराष्ट्रीय कला के रूप में अपन स्थान पयवा में सफल भेल। एकर सभ सँ पैघ श्रेय विलियम आर्चर जे ओहि समय मधुबनी में पदस्थापित छलाह आ भूकंप सँ भेल तवाही के देखवाक क्रम में खूब सुन्दर सुंदर पेंटिंग देखि ओ मंत्रमुग्ध भऽ गेलाह जकर चर्चा ओ १९४९ में अपन लेख “मार्ग” में विस्तार सँ चर्चा कयलनि जे समस्त विश्व में मिथिला पेंटिंग केर सुंदरता के बारे में विश्व के परिचित कयलक। मिथिला पेटिंग के महान विभूति में अनेकों मिथिलानी अपन ध्वज पताका 🚩 फहराओने छैथि जाहि मे १९६९ में बिहार सरकार द्वारा सम्मानित मधुबनी जिलाक जितवारपुर के सीता देवी के बिहार रत्न आ शिल्प गुरु सँ सम्मानित कयल गेल। १९७५ में जगदम्बा देवी, १९८४ में सीता देवी, २०११ में महासुंदरी देवी के मिथिला पेंटिंग के लेल पद्मश्री सम्मान सँ सम्मानित कयल गेलीह। बउआ देवी १९८४ में राष्ट्रीय पुरस्कार आ २०१७ में पद्मश्री सम्मान सँ विभूषित भेलीह। मिथिलाक कला वास्तव मे अद्वितीय अछि। कोनो शुभ काज मे घरक वातावरण के पेंटिंग के द्वारा एकटा अत्यन्त मांगलिक कऽ दैत अछि। जय मिथिला आ जय मिथिलाक अद्वितीय कला 🙏

robotstxt: allowed

filter: keep


text:
हिंदी सं मैथिली मे अनुवाद कुमकुम झा जीक छनि.
वाजपेयी जीक मेरी इक्यावन कविताएं के ऑडियो सेहो आएल अछि. मुदा मैथिली मे अनुवाद
ई नीक कदम अछि.
कुमकुम झाजी दिल्ली के नवयुग विद्यालय मे टीचर छथीह. हिनकर देशभर के तमाम पत्र-पत्रिका मे हिंदी- मैथिलीक लेख और कविता छपि चुकल छनि.
हिनका कइटा सम्मान सेहो प्राप्त भ चुकल छनि आओर मैथिली फिल्म सिंदुरदान मे अभिनय सेहो करि चुकल छथीह.
अहां सभ हमर एकावन कविता के लोकार्पण कार्यक्रम मे शामिल होए लेल आमंत्रित छी.
लोकार्पण कार्यक्रम अछि दिल्ली के रफी मार्ग पर स्थित कांस्टीट्यूशनल क्लब के स्पीकर हॉल मे. ई अहां के पटेल चौक मेट्रो स्टेशन के पास अछि.


text:
मदर टेरेसा
मदर टेरेसा (२६ अगस्त १९१० - ५ सितम्बर १९९७)[३]कऽ जन्म अग्नेसे गोङ्क्से बोजसियु नामसँ एक अल्बेनियाली परिवारमे उस्कुब, ओटोमन साम्राज्य (वर्तमान सोप्जे, म्यासेडोनिया)मे भेल छल। हिनका रोमन क्याथोलिक चर्चद्वारा कलकत्ताक सन्त टेरेसा कऽ उपाधिसँ नवाजने छल। मदर टेरसा रोमन क्याथोलिक नन छल, जे सन् १९४८ मे स्वेच्छा सँ भारतीय नागरिकता लऽ लेनए छल। सन् १९५० मे कोलकातामे मिसनरिज अफ च्यारिटी नामक एक ट्रस्टकेँ स्थापना केनए छल। ४५ वर्षधरि गरीब, बीमार, अनाथ आओर असहाय लोकसभक मद्दति केनए छल आ सङ्गे अप्पन ट्रस्ट मिसनरिज अफ च्यारिटीकेँ प्रसारक मार्ग प्रसस्त केनए छल।
सन् १९७० धरि ओ गरीब आ असहायसभक लेल अप्पन मानवीय कार्यसभक लेल प्रसिद्द भेल छल। माल्कोम मुगेरिजक बहुतेक वृत्तचित्र आ पुस्तक जेना 'समथिङ ब्युटिफुल फर गड' मे टेरेसाक उल्लेख कएल गेल छल। हिनका सन् १९७९ मे नोबेल शान्ति पुरस्कार आ सन् १९८० मे भारतक सर्वोच्च नागरिक सम्मान भारत रत्न प्रदान कएल गेल छल। मदर टेरेसाक जीवनकालमे मिसनरिज अफ च्यारिटीक काज निरन्तर विस्तृत होएत रहल आ हुनकर मृत्यु सँ पहिने धरि ई १२३ देशमे ६१० मिशन नियन्त्रित करि रहल छल। मदर टेरसाक मृत्यु पश्चात हिनका पोप जन पल द्वितीय धन्य घोषित केनए छल आ हिनका कोलकाताक धन्य कऽ उपाधि प्रदान केनए छल।
टेरेसाक हृदयघातक कारण ५ सितम्बर १९९७ कऽ दिन मृत्यु भेल छल।[४]
आजीवन सेवाक सङ्कल्प
सन् १९८१ मे आगवेश अपन नाम बदलि टेरेसा राखलक आ ओ आजीवन सेवाक सङ्कल्प अपनेलक। ओ स्वयं लिखलक - ओ १० सितम्बर १९४० कऽ दिन छल जब हम अपन वार्षिक अवकाश पर दार्जिलिङ्ग जा रहल छलौ। ओ समय हमर अन्तरात्मासँ आवाज उठल छल कि "हमरा सब कीछ त्याग करि देना चाही आ अप्पन जीवन इश्वर आ दरिद्र लोकसभक सेवा करि कङ्गाल तनकेँ समर्पित करि देना चाही।
समभावसँ पीडितक सेवा
मदर टेरेसा दलितसभ एवं पीडितसभक सेवामे कोनो प्रकारक पक्षपाती नै छल । ओ सद्भाव बढाबैक लेल संसारक दौरा केनए छल । हुनकर मान्यता छल कि प्यारक भूख रोटीक भूखसँ बहुत पैग अछि । हुनकर मिसनसँ प्रेरणा ल संसारक विभिन्न भागसभसँ स्वयंसेवक भारत आएल आ तन, मन, धनसँ गरीबसभक सेवामे लागि गेल । मदर टेरेसाक कहना छल कि सेवाक कार्य एक कठिन कार्य अछि आ एकर लेल पूर्ण समर्थनक आवश्यकता अछि । वोहि लोग ई कार्यक सम्पन्न क सकएत अछि जे प्यार एवं सान्त्वनाक वर्षा क सकै- भूखलके खुवाबै, बेघरसभके शरण दै, दम तोडएवाला बेबससभके प्यारसँ ममता करै, अपाहिजसभक हर समय ह्रदयसँ लगाबैक लेल तैयार रहि सकै ।
विविध पुरस्कार तथा सम्मान
मदर टेरेसाक हुनकर सेवासभक लेल विविध पुरस्कार एवं सम्मानसभसँ विभूषित कएल गेल छल । सन् १९३१ मे टेरेसाक पोप जन तैसमक शान्ति पुरस्कार आ धर्मक प्रगतिक लेल टेम्पेलटन फाउन्डेशन पुरस्कार प्रदान कएल गेल । अमेरिकाक क्याथोलिक विश्वविद्यालय हुनका डोक्टोरेटक उपाधिसँ विभूषित कएलक । भारत सरकारद्वारा सन् १९६२ मे हुनका पद्म श्रीक उपाधि मिलल ।[५] मदर टेरेसाक लेल पुरस्कार आ सम्मानक दौर भारतमे नै रुकल आ सन् १९८० मे भारतक सबसँ पैग नागरिक सम्मान भारत रत्न मिलल । [६][७] सन् १९८८ मे ब्रिटेनद्वारा आईर अफ द ब्रिटिश इम्पायरक उपाधि प्रदान कएल गेल ।[८] बनारस हिन्दु विश्वविद्यालय हुनका डी-लिटक उपाधिसँ विभूषित कएलक । १९ दिसम्बर १९७९ क मदर टेरेसाक मानव-कल्याण काजसभक हेतु नोबेल पुरस्कार प्रदान कएल गेल ।[९] वह तेसर भारतीय नागरिक छि जे संसारमे ई सबसँ पैग पुरस्कारसँ सम्मानित कएल गेल छल ।
टेरेसाक जीवनी भारतक एगो सरकारी कर्मचारी नविन चावला लिखनै अछि जे सन् १९९२ मे प्रकाशित भएल छल ।[१०]
आलोचना
बहुतरास व्यक्तिसभ, सरकारसभ आ संस्थासभद्वारा हुनकर प्रशंसा कएल जाति रहल अछि, यद्यपि ओ आलोचनाक सेहो सामना केनए अछि । अहिमे बहुतेक व्यक्तिसभ, जेना क्रिस्टोफर हिचेन्स, माइकल परेन्टी, अरूप चटर्जी (विश्व हिन्दू परिषद)द्वारा कएल गेल आलोचना सामिल अछि, जे हुनकर काम (धर्मान्तरण)क विशेष तरिकाक विरुद्ध छल ।[११][१२]
सन्दर्भ सामग्रीसभ
- ↑ "Albania calls on India to return Mother Teresa's remains", The Daily Telegraph (London), १४ अक्टुबर २००९।
- ↑ "India rejects Mother Teresa claim", BBC News, १४ अक्टुबर २००९।
- ↑ Poplin, Mary (28 January 2011). Finding Calcutta: What Mother Teresa Taught Me About Meaningful Work and Service. InterVarsity Press. प॰ 112. आइएसबिएन 978-0830834723. https://books.google.com/?id=MRzDAgAAQBAJ&pg=PA112&lpg=PA112. "Remember, brother, I am a missionary and so are you"
- ↑ "सेवा की साकार मूर्ति थी "मदर टेरेसा"", पत्रिका समाचार समूह, ५ सितंम्बर २०१४, अन्तिम पहुँच ५ सितंम्बर २०१४।
- ↑ "List of the recipients of the Jawaharlal Nehru Award", ICCR website।
- ↑ List of recipients of Bharat Ratna
- ↑ Joint Resolution to Confer Honorary Citizenship of the United States on Agnes Gonxha Bojaxhiu, also Known as Mother Teresa.
- ↑ "It's an Honour: AC", Itsanhonour.gov.au, २६ जनवरी १९८२, अन्तिम पहुँच २४ अगस्त २०१०।
- ↑ Locke, Michelle (22 March 2007). "Berkeley Nobel laureates donate prize money to charity". San Francisco Gate. Associated Press. Retrieved 26 May 2007
- ↑ "Mother Teresa: The Authorized Biography" ISBN 978-0-7567-5548-5.
- ↑ Larivée, Serge; Carole Sénéchal; Geneviève Chénard (१ मार्च २०१३), "Mother Teresa: anything but a saint...", Université de Montréal, अन्तिम पहुँच ६ मार्च २०१३।
- ↑ Byfield, Ted (२० अक्टुबर १९९७), "If the real world knew the real Mother Teresa there would be a lot less adulation", Alberta Report/Newsmagazine 24 (45)।


text: जयनगर (मधुबनी)। पड़ोसी राष्ट्र नेपाल मे माओवादी क रविवार स शुरू तीन दिवसीय राष्ट्रव्यापी बंद क मद्देनजर सुरक्षा कारण स जयनगर- जनकपुर रेलखंड पर तीन दिन क लेल ट्रेन क परिचालन बंद करि देलक ेगेल अछि। एहि स भारत आ नेपाल एबा-जेबा लेल तैयार लोक कए परेशानी बढि़ गेल अछि। एहि ठाम स नेपाल जेबा लेल ट्रेन सर्वसुलभ साधन अछि। नेपाली रेल सूत्र कहैत अछि जे बुधदिन स एहि रेलखंड पर ट्रेन क परिचालन पुन: प्रारंभ करि देल जाइत। ट्रेनक परिचालन बंद भेला स जयनगर स्टेशन पर दिन भरि जनकपुर जेबा लेल ठार लोक भटकते रहल। कईटा लोक सड़क मार्ग स जनकपुर रवाना भेलाह।


text:
भूमिका चावला
भूमिका चावला (जन्म रचना चावला; सन् १९७८ अगस्त २१[१]) एक भारतीय अभिनेत्री आ पूर्व मोडल छी जे मुख्यतया हिन्दी, तमिल आ तेलुगु चलचित्रमे अभिनय करैत अछि।
बाल्यकाल[सम्पादन करी]
व्यक्तिगत जीवन[सम्पादन करी]
भूमिका चावलाक जन्म २१ अगस्त, १९७८ मे भेल छल। ओकर जन्मक नाम रचना छी मुदा ओकर घर परिवारक लोकसभ हुनका गुड़िया कहि बजबैत अछि। भूमिकाक जन्म दिल्लीमे भेल छल आ ओ अपन प्रारम्भिक शिक्षा ओतयसँ पुरा केनए अछि। ओ सन् १९९९ मे मुम्बई आएल छल।
प्रमुख चलचित्रसभ[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
बाहिरी कडीसभ[सम्पादन करी]
एहो सभ देखी[सम्पादन करी]
- ↑ १.० १.१ "About Me", Bhumika Chawla, २०१५, मूलसँ २५ मार्च २०१५-मे सङ्ग्रहित, अन्तिम पहुँच २६ मार्च २०१५।
- सन् १९७८ मे जन्म
- जीवित लोक
- भोजपुरी चलचित्र अभिनेत्रीसभ
- भारतीय चलचित्र अभिनेत्रीसभ
- हिन्दी चलचित्र अभिनेत्रीसभ
- कन्नड चलचित्र अभिनेत्रीसभ
- तमिल चलचित्र अभिनेत्रीसभ
- तेलुगु चलचित्र अभिनेत्रीसभ
- मलयालम चलचित्र अभिनेत्रीसभ
- पञ्जाबी चलचित्र अभिनेत्रीसभ
- जी सिने अवार्ड्स विजेतासभ
- फिल्मफेयर पुरस्कार दक्षिण विजेतासभ
- नन्दी पुरस्कार विजेतासभ


text:
सीतामढी, जुलाई ५, २०१५. मैथिली जिन्दाबाद!!
पर्यटन मंत्री डॉ महेश शर्मा जी केँ सीतामढ़ी मे सीता जनस्थली और ओकर विकास सँ सम्बंधित पत्र भारतीय जनता पार्टीक स्थानीय नेता तथा युवा अभियानी डॉ देवेश कुमार सौंपलनि।
मंत्री शर्मा सीतामढ़ीक विकास करबाक पूरा भरोसा देलनि, संगहि ईहो जानकारी करौलनि जे रामायण सर्किट वास्ते आबंटित राशि 200 करोड़ मे सँ सिर्फ सीतामढ़ी केर विकास हेतु 100 करोड़ मंजूर कैल गेल अछि। किछु ट्रेन केर रनिंग विस्तार तथा किछेक नव ट्रेन चलेबाक सेहो भरोसा देलनि। मंत्री शर्मा जल्दिये सीतामढ़ी अयबाक सेहो आश्वासन देलनि – ई जानकारी डॉ देवेश कुमार करौलनि।
विदित अछि जे रामायण सर्किट मे मर्यादा पुरषोत्तम राम तथा मिथिलाराजा जनकक पुत्री जानकी संग विवाहक क्रम मे जेना-जेना भ्रमण भेल, ओ सब ऐतिहासिक भूमिकेँ पर्यटन क्षेत्रक रूप मे विकास करबाक वास्ते केन्द्रिय योजना बनाओल गेल अछि। दरभंगा सांसद कीर्ति आजाद केर सेहो सराहनीय भूमिका एहि विकास कार्य मे रहल अछि। जनकपुर सँ सीतामढी आ फेर मधुबनी तथा दरिभंगाक विभिन्न क्षेत्र रामायणकालक अनेको स्मृतिकेँ आइयो सहेजने अछि। जरुर एहि योजनाक पूरा भेला सँ देश-विदेश सँ पर्यटक सब एहि क्षेत्र केर भ्रमण करता आ उल्लेखणीय विकासक संभावना सेहो बढत।


text:
अनमोना सरकार
कोलकाता। बिहार आ यूपी क लोक मे देशक नेता बनबाक एहन भूत सवार रहल अछि जे गलतियो स अपन गृह राज्य लेल कोनो योजनाक नहि तैयार कए सकैत छथि। इ मामला किछु किछु धर्मनिरपेक्षता सन अछि, अपन धर्मक अनुष्ठान करबा स बेसी धर्मनिरपेक्षत नेता अनकर धार्मिक अनुष्ठान लेल तैयार रहैत अछि। हाल मे आएल एकटा रिपोर्टक अनुसार देश मे एखन धरि जतेक केंद्रीय वित्तमंत्री भेलथि अछि, ओहि मे सबसे बेसी गृहमोह चिदंबरम मे देखल गेल, जखन कि यशवंत सिन्हा एहि मामले मे सबस पाछु रहलाह। वर्तमान केंद्रीय वित्तमंत्री प्रणब मुखर्जी सेहो एहि मामले मे चिदंबरमक कए टक्कर द रहल छथि।
साल 2009 मे वित्त मंत्रालय क कमान सम्हारलाक बाद स मुखर्जी दिल्ली आ कोलकाता क बीच टकाक आवजाही बढेबा मे कोनो कोर कसर नहि छोडने छथि। कहबा लेल त केंद्र सरकार दोसर हरित क्रांति क शुरुआत क लेल बंगाल, बिहार, छत्तीसगढ़, झारखंड, पूर्वी उत्तर प्रदेशआ उड़ीसा क लेल कुल 400 करोड़ रुपये के केंद्रीय फंड देलक, मुदा एहि मे स सबस पैघ हिस्सा लगभग 103 करोड़ बंगाल क झोली मे गेल।
बिहार जेका त ओनाओ विपक्षी दलक सरकार स कोनोे राज्यक नेता नहि लडैत अछि, ताहि मे बंगाल त आओर पढल-लिखल समाज अछि। वामपंथी मंत्री आ प्रणब मुखर्जी क बीच तालमेल एतबा बेहतर अछि जे बेसीतर काज क लेल मुखर्जी क राय तक लेल जाइत अछि। चाहे कोनो विभाग क प्रस्ताव हुए, मुदा ओ एक बेर वित्त मंत्री क लग जरूर जाइत अछि।
पश्चिम बंगाल क पर्यटन मंत्री मानव मुखर्जी कहैत छथि जे जहिया स प्रणब मुखर्जी वित्त मंत्री बनलाह अछि, परियोजना कए जल्द स्वीकृति भेटबा मे बड मदद भेट रहल अछि। वित्त मंत्रालय क कमान सम्हारलाक बाद बंगाल कए मुर्शिदाबाद मे एकटा हैंडलूम मेगा-क्लस्टर, पर्यटन क कईटा परियोजना आ फूड पार्क भेटल अछि।
किछु परियोजना क जिक्र त ओ बजट भाषण मे सेहो केने छथि। मुखर्जी क संसदीय क्षेत्र जांगीपुर मे बैंक क 20टा नव शाखा खुजल अछि। हालांकि मुखर्जी एकटा क्षेत्र मे चिदंबरम स पाछु चलि रहल छथि। ओ अपन कार्यकालक दौरान एखन धरि औद्योगिक परियोजना क लिहाज स बंगाल कए किछु खास नहि द सकलाह अछि। गौरतलब अछि जे पी चिदंबरम वित्त मंत्री रहैत तमिलनाडु एहि मोर्चा पर खासा तरक्की केने छल।
वर्ष 2008 मे लार्सन ऐंड टुब्रो आओर तमिलनाडु औद्योगिक विकास निगम चेन्नई क नजदीक 3000 करोड़ टका क निवेश स शिपयार्ड कॉम्पलेक्स आ बंदरगाहक सुविधा क लेल समझौता केने छल। साल 2008-09 क बजट मे चिदंबरम पाइन क खारापन कए दूर करबा लेल एकटा संयंत्र लगेबाक घोषणा केने छलाह। 2007-08 मे तमिलनाडु क 5,763 जलाशय मे वापस स पाइन भरबा लेल 2,182 करोड़ टकाक ऋण समझौता भेल छल। मुदा एहि स पहिने यशवंत सिन्हा क कार्यकाल क गप करि त वित्त मंत्री क तौर पर ओ अपन गृह राज्य कए कोनो फायदा दिएबाक गलती नहि केलथि, वर्ना हुनका नाम पर क्षेत्रीय नेता हेबाक ठप्पा लागि सकैत छल। 1998-2002 मे हुनकर वित्त मंत्री क कार्यकाल क दौरान बिहार मे कोनो पैघ औद्योगिक परियोजनाक त गप छोडू छोट-मोट परियोजना देखबा मे नहि भेटल। एहन मे इ संतोषक विषय अछि जे मनमोहन सिंहक कैबिनेट मे बिहार स एकोटा मंत्री नहि अछि, आ कैबिनेट में शामिल एहन गृहमोही मंत्री क बावजूद बिहार अगर आगू बढि रहल अछि त महादेव ;नीतिशद्ध क कृपा स।


text:
9
लकवा मारल आदमी स्वस्थ कयल गेल
(मरकुस 2:1-12; लूका 5:17-26)
1 तखन यीशु नाव मे चढ़ि कऽ झील पार कयलनि आ फेर अपना नगर मे चल अयलाह।
2 किछु लोक सभ एकटा लकवा मारल आदमी केँ खाट पर लदने यीशु लग अनलकनि। यीशु ओकरा सभक विश्वास देखि लकवा मारल आदमी केँ कहलथिन, “हौ बेटा, साहस राखह, तोहर पाप माफ भेलह।” 3 ई सुनि किछु धर्मशिक्षक सभ अपना मोन मे सोचऽ लगलाह, “ई व्यक्ति तँ अपना केँ परमेश्वरक तुल्य बुझि हुनकर निन्दा करैत अछि!” 4 यीशु हुनकर सभक मोनक बात जानि कहलथिन, “अहाँ सभ अपना मोन मे अधलाह बात किएक सोचैत छी? 5 आसान की अछि—ई कहब जे, ‘तोहर पाप क्षमा भेलह’, वा ई कहब जे, ‘उठि कऽ चलह-फिरह’? 6 मुदा जाहि सँ अहाँ सभ ई बात बुझि जाइ जे मनुष्य-पुत्र केँ पृथ्वी पर पाप माफ करबाक अधिकार छनि, हम एकरा कहैत छी...” तखन ओ लकवाक रोगी केँ कहलथिन, “उठह, अपन खाट उठाबह आ घर चल जाह!” 7 ओ उठल आ घर चल गेल। 8 लोक सभ ई देखि भयभीत भेल आ एहि लेल परमेश्वरक प्रशंसा करऽ लागल जे ओ मनुष्य केँ एहन अधिकार देने छथिन।
मत्ती बजाओल गेलाह
(मरकुस 2:13-17; लूका 5:27-32)
9 ओहिठाम सँ आगाँ बढ़ला पर यीशु मत्ती नामक एक आदमी केँ कर असूल करऽ वला स्थान मे बैसल देखलथिन। यीशु हुनका कहलथिन, “हमरा पाछाँ आउ।” ओ उठि कऽ यीशुक संग चलऽ लगलथिन।
10 जखन यीशु मत्तीक घर मे भोजन करबाक लेल बैसलाह तँ बहुतो कर असूल कयनिहार आ “पापी” सभ आबि हुनका और हुनकर शिष्य सभक संग भोजन करबाक लेल बैसल। 11 ई देखि फरिसी सभ यीशुक शिष्य सभ केँ कहलथिन, “अहाँ सभक गुरु कर असूल कयनिहार और पापी सभक संग किएक खाइत-पिबैत छथि?”
12 यीशु हुनकर सभक बात सुनि कहलथिन, “वैद्यक आवश्यकता स्वस्थ लोक केँ नहि होइत छैक, बल्कि बिमार सभ केँ! 13 अहाँ सभ जा कऽ प्रभुक कहल एहि वचनक अर्थ सिखू जे,
‘अहाँ सभक द्वारा अर्पित चढ़ौना वा बलि-प्रदान हम नहि चाहैत छी, बल्कि अहाँ सभ दयालु बनू, से।’*
हम धार्मिक सभ केँ नहि, बल्कि पापी सभ केँ बजयबाक लेल आयल छी।”
पुरान सँ नवक मिलान नहि
(मरकुस 2:18-22; लूका 5:33-39)
14 बपतिस्मा देनिहार यूहन्नाक शिष्य सभ यीशु लग आबि कऽ पुछलथिन, “की कारण अछि जे हम सभ आ फरिसी सभ तँ उपास करैत रहैत छी, मुदा अहाँक शिष्य सभ उपास नहि करैत छथि?”
15 यीशु हुनका सभ केँ उत्तर देलथिन, “जाबत तक वरियातीक संग वर अछि ताबत तक की वरियाती शोक मनाओत? नहि! मुदा ओ समय आओत जहिया वर ओकरा सभक बीच सँ हटा लेल जायत। ओ सभ तहिये उपास करत। 16 केओ पुरान कपड़ा पर नयाँ कपड़ाक चेफरी नहि लगबैत अछि, कारण, ओ चेफरी घोकचि कऽ पुरान कपड़ा केँ खिचत और ओ कपड़ा पहिनहु सँ बेसी फाटि जायत। 17 एहि तरहेँ लोक नव दारू पुरान चमड़ाक थैली मे नहि रखैत अछि। कारण, एना जँ करत तँ चमड़ाक थैली फाटि जयतैक; दारू बहि जयतैक, आ थैलिओ नष्ट भऽ जयतैक। नहि! नव दारू नये थैली मे राखल जाइत अछि। एहि तरहेँ दारू आ थैली दूनू सुरक्षित रहैत अछि।”
मरल बच्ची आ दुखिताहि स्त्री
(मरकुस 5:21-43; लूका 8:40-56)
18 यीशु हुनका सभ केँ ई बात सभ कहिए रहल छलाह कि सभाघरक एक अधिकारी अयलथिन आ हुनका सामने ठेहुन रोपि कऽ कहलथिन, “हमर बेटी एखने तुरत मरि गेलि अछि, मुदा तैयो अपने चलि कऽ अपन हाथ ओकरा पर राखि देल जाओ—तँ ओ जीबि जायत।” 19 यीशु उठि कऽ अपना शिष्य सभक संग हुनका पाछाँ विदा भऽ गेलाह।
20 तखने एक स्त्री जकरा बारह वर्ष सँ खून खसऽ वला बिमारी छलैक, से पाछाँ सँ आयल आ यीशुक कपड़ाक कोर छुबि लेलक। 21 ओ अपना मोन मे सोचि रहल छलि जे, “हम जँ हुनकर कपड़ो केँ छुबि लेब तँ स्वस्थ भऽ जायब।”
22 यीशु पाछाँ घूमि कऽ ओकरा देखलनि आ कहलथिन, “बेटी, साहस राखह, तोहर विश्वास तोरा स्वस्थ कऽ देलकह।” ओ स्त्री ओही घड़ी स्वस्थ भऽ गेलि।
23 यीशु सभाघरक अधिकारीक ओहिठाम पहुँचलाह तँ ओतऽ शोक मे बाँसुरी बजौनिहार सभ आ आरो लोक सभ केँ हल्ला-गुल्ला करैत देखलथिन। 24 ओ कहलथिन, “हटै जाइ जाउ, बच्ची मरल नहि अछि; सुतल अछि।” एहि पर लोक सभ हुनका पर हँसऽ लागल। 25 लोकक भीड़ जखन बाहर कयल गेल तँ यीशु घरक भीतर गेलाह। ओ बच्चीक हाथ पकड़ि कऽ उठौलथिन और बच्ची उठि बैसलि। 26 ई समाचार ओहि प्रान्तक कोना-कोना मे पसरि गेल।
दू आन्हर व्यक्ति केँ आँखिक इजोत
27 यीशु ओतऽ सँ आगाँ बढ़लाह तँ दू आन्हर व्यक्ति एहि तरहेँ सोर पारैत हुनका पाछाँ-पाछाँ चलऽ लगलनि जे, “यौ दाऊदक पुत्र, हमरा सभ पर दया करू!” 28 यीशु जखन घर मे गेलाह तँ ओ आन्हर व्यक्ति सभ हुनका लग अयलनि। यीशु ओकरा सभ सँ पुछलथिन, “की तोरा सभ केँ विश्वास छह जे हम ई काज कऽ सकैत छी?” ओ सभ कहलकनि, “हँ, प्रभु।” 29 तखन यीशु ओकर सभक आँखि केँ छुबैत कहलथिन, “जेहन तोहर सभक विश्वास छह तहिना तोरा सभक लेल होअह।” 30 एतबा कहैत देरी ओकर सभक आँखि ठीक भऽ गेलैक। यीशु ओकरा सभ केँ चेतावनी देलथिन जे, “सुनह, ई बात ककरो नहि कहिअहक।” 31 मुदा ओ सभ घर सँ निकलि कऽ सम्पूर्ण जिला मे हुनकर कीर्ति सुना देलकनि।
बौक बाजऽ लागल
32 ओ दूनू व्यक्ति केँ घर सँ निकलिते किछु लोक दुष्टात्मा सँ ग्रसित एक बौक आदमी केँ यीशु लग अनलकनि। 33 दुष्टात्मा केँ ओकरा मे सँ निकालि देल गेलाक बाद ओ बौक आदमी बाजऽ लागल। ई देखि भीड़क लोक सभ आश्चर्यित भऽ कहऽ लागल जे, “इस्राएल मे एहन बात कहियो नहि भेल छल।” 34 मुदा फरिसी सभ कहऽ लगलाह जे, “ई दुष्टात्मा सभक मुखियाक शक्ति सँ दुष्टात्मा सभ केँ निकालैत अछि।”
लोक सभ पर यीशुक दया
35 यीशु नगर-नगर, गाम-गाम घुमऽ लगलाह। ओ यहूदी सभक सभाघर सभ मे उपदेश दैत छलाह, परमेश्वरक राज्यक शुभ समाचार सुनबैत छलाह आ लोक सभ केँ सभ तरहक कष्ट-बिमारी सँ मुक्त करैत छलाह। 36 लोकक भीड़ केँ देखि कऽ हुनका दया होइत छलनि, कारण ओ सभ पीड़ित आ असहाय छल—ओहि भेँड़ी सभ जकाँ जकर केओ चरबाह नहि होइक। 37 तखन ओ अपना शिष्य सभ केँ कहलथिन, “पाकल फसिल तँ बहुत अछि, मुदा काटऽ वला मजदूर कम अछि। 38 तेँ खेतक मालिक सँ प्रार्थना करिऔन जे ओ अपना खेत मे आरो मजदूर पठबथि।”


text:
शुभ समाचार – एहि सँ नमहर आ सुन्दर आन कोनो योजना नहि भ सकैत अछि। मुंह सँ केवल वाह आ बस वाह वाह निकलि रहल अछि। वाह निकलबाक दु गोट कारण, एक जे कीर्तिपुरुष जिवनाथ भाइजी अर्थात मैथिली विकास कोष जनकपुर केर ई वृहत योजना केँ साकार रूप भेटब आरम्भ भेल जे नेपालदेशक पहिल ठोस आ दीर्घकालिक पहल छी आ दोसर जे एकर जानकारी लोकसाहित्य के सुमधुर भाषा व शैली में स्वयं याज्ञवल्क्य रूपी मनीषी परमेश्वर कापड़ि देलनि अछि। वाह आ वाह वाह!!👍👍👍💐💐💐😊
समाचार विस्तार सँ:
जनकपुर में आरम्भ भेल मैथिली प्रज्ञा भवनक निर्माण
साभार परमेश्वर कापड़ि, जनकपुर
शुभे हे शुभे
लहदह शुभ सुखद ऐतिहासिक बात देखाइ द’रहल अछि जे जनकपुरक ज्ञानकूपक सटले पुरूब,ई महा ऐतिहासिक भव्य ‘मैथिली प्रज्ञा भवन’, हबर-दोबर भारी-भरखम योजना, बजेटमे बनि रहल अइ, तकरे तरका शिलान्याशीत ‘फाउनण्डेशन’क, अगह-बिगह मजगूत निर्माणरूप देखाइ द’ रहल अइ ।
मिथिला मैथिलीक नव संरचना विकास, मैथिली भाषा-साहित्य, कला-संस्कृति, नाट्य, आम-संचार सहित टिभी -एफएम, रेकर्डिङ फिल्मांकन, प्रकाशन ओ अति विशिष्ट आधुनिक सेवा-सुविधाबला पुस्तकालय, रिसर्च-सेन्टर, 1000 संख्याक सभाकक्ष, नाट्य कला प्रदशर्शन कक्ष, गेष्टहाउस आदिक आगबैत, सुविधाबला, एहि प्रज्ञा भवनके, समग्र सृजना रचनाधर्मिताक उत्साहित पूण्यपीठक रूपमे, विकास करबाक योजना रहल बात, एकर विकास निर्माणमे, प्रमुख, महत्वपूर्ण रूपस’ , लागल महान मैथिली अभियानी, सेवी, मैथिली विकास कोषक अध्यक्ष, जीवनाथ चौधरी जनौलनि ।
ई कते लम्वा-चौडाक, कते कोठलीक, कते महलके बनत से त’ एखने नै कहल जा सकैछ । कारण ई एखन निर्माणाधीन अइ बनैत जायत । आ देखिए रहछिऐ जे ई बढकी लग्गाक चारि-पाॅच कट्ठामे, भूकम्प, बम-प्रूफ गिरिदा गरोरमे, चाकर चौसर दूबगली सिरही आ लिफ्टक नियार-सिरखारस’, एकर भव्यताक अनुमान कएले जा सकैछ ।
बहुत शुभ-शुभ क’ मिथिला-मैथिली कला प्रज्ञा पीठक, अनेकानेक अग्रीम अगाउत आगबैतबला, ऐ परम ऐतिहासिक भवनक संरचना निर्माणमे सब सकारात्मक रचनात्मक लोक, शक्तिक सद्भाव सहयोग प्राप्त होइत रहए ।
जय मिथिला ! जय मैथिली !!
महत्वपूर्ण टिप्पणी:
1. स्वयं जिवनाथ भाइजी लिखलखिन्ह –
🙏🙏🙏🙏
बहुत बहुत आभार सर । एहि निर्माण कार्यमे प्रदेश २ सरकारक भौतिक पुर्बाधार बिकास मन्त्री माननीय जितेन्द्र सोनल जि , आर्थिक मामिला मन्त्री माननीय बिजय यादव जि , नेपाली काङ्ग्रेस संसदीय दलक नेता माननीय रामसरोज यादव , रामबिनोद चौधरी लगायतक बहुत बेसि सहयोग अईछ ।
2. मैथिली विकास कोष जनकपुर केर सचिव व योजनाकार परिकल्पक श्यामसुन्दर शशि कहलखिन्ह –
सम्पूर्ण सहयाेगी हाथप्रति आभार । निर्मान काज सुरु भेल अछि । थप सहयाेगक अपेक्षा । अध्यक्ष जीवनाथजी अथक मेहनतिके प्रशंसा करय चाहब । शुभम्
3. स्वयं कापड़ि सर जोडलखिन्ह, जिवनाथ भाइजी प्रति सम्बोधित भ –
प्रदेश सरकारक स्वीकृति आ बजेटीय सहयोग आ एतुके राजनेतालोकनिक सद्भाव सहयोग उल्लेख्य, महत्वपूर्ण छैहे आ निश्चिते रहबो करति । ओइ बेगर त’ चलबे, बनबे नै करतै ।
अहाॅ एकर परिकल्पना, परियोजनामे अपने अग्रसर छिऐ, से हमर कहब छल ।
4. श्री परमेश्वर गुप्ता जी के मनोबल बढाबय वला टिप्पणी –
बहुत निक याेजना मिथिला अा मैथलिक लेल, याेजना तथा डिजायन के खाका तैयार हाेवाक चाही जाहिस जानल जा सकैत अछि भबिष्यक अाधार! कार्य अति शिघ्र पुरा हाेय तेकर कामना। जय श्री जानकी, जय जनकपुरधाम।
5. श्री चंद्रिका ठाकुर जी से मनोबल बढेलनि –
सफलताक शुभकामना । नीक याेजना । उतम काज मे सहयाेग करबाक प्रतिबद्धता। कहलहुँ जे सब गाेटे सहयाेग करू । सफलता हाेय । जय किशाेरी जी ।